**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2017/48, 28.11.2017թ.

**Բողոք բերող անձ՝** ՀՀ քաղաքացի Սարգիս Հովհաննեսի Թադևոսյան

**Պատվիրատու՝ «**Երևանի հ. 192 հիմնական դպրոց» ՊՈԱԿ

**Գնման ընթացակարգի ծածկագիրը և առարկան՝ «**192ԴՊ-ԳՀԱԽՁԲ-17/1» ծածկագրով գնանշման հարցում/դահլիճային բազկաթոռների ձեռքբերում

**Բողոքի պահանջը`**

 Չեղյալ համարել **«**192ԴՊ-ԳՀԱԽՁԲ-17/1» ծածկագրով անցկացվող գնման ընթացակարգը և հայտարարել նոր ընթացակարգ՝ սահմանելով մատակարարման ողջամիտ ժամկետ:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: